Balti  riikide ja Põhjamaade Ministrite Nõukogu (PMN) esindajad kohtusid Läti kultuuriminister Sarmite Elerte kutsel, et arutada üheskoos loomemajanduse edendamist ja kaaluda võimalusi edukamaks koostööks. Põhjamaade ja Balti riikide loomemajanduses on vaja leida veelgi rohkem koostöövorme eesmärgiga kogu maailmas piirkonna läbilöögivõimet tõsta, rõhutas PMNi Läti esinduse direktor Imants Gross.